Suresh 120 Views Manoj Tiwari
Manoj Tiwari
న్యూఢిల్లీ: డోపింగ్‌ పరీక్షలో విఫలమై నిషేధానికి గురైన టీమిండియా యువ ఆటగాడు పృథ్వీషాకి సీనియర్‌ ఆటగాడు మనోజ్‌ తివారీ మద్ధతిచ్చాడు. తన విషయంలో జరిగిన ఈఘటన నుంచి షా మరిన్ని పాఠాలు నేర్చుకుంటున్నాడు. ఈ మేరకు దీనిపై ట్వీట్‌ చేశాడు. షా రాసిన లేఖను పోస్టు చేశాడు. ఈవిధంగా నీ పొరపాటును నువ్వు గుర్తించడం మంచిదే. పొరపాట్లు జరుగుతూ ఉంటాయి. ముఖ్యంగా క్రీడా రంగంలో ఇలాంటివి ఎక్కువగా కనిపిస్తుంటాయి. మరింత ఏకాగ్రతతో, ధృడంగా నువ్వు మళ్లీ తిరిగి వస్తావని అనుకుంటున్నాను. నీకు నా అభినందనలు ఎప్పుడూ ఉంటాయని షాను ఉద్ధేశించి ట్వీట్‌ చేశాడు. సయ్యద్‌ ముస్తాఖ్‌ అలీ ట్రోఫీలో భాగంగా ఇండోర్‌లో మ్యాచ్‌ ఆడుతుండగా అతడికి డోపింగ్‌ పరీక్షలు నిర్వహించారు. ఈ పరీక్షల్లో ముంబయి క్రికెట్‌ సంఘం అనుబంధ ఆటగాడైన షా నమూనాల్లో నిషేధిత ఉత్ప్రేరకాలు ఉన్నట్లు తేలింది. షా మాత్రం నమూనాల్లో ‘టర్బుటలైన్‌ అనే నిషేధిత ఉత్ప్రేరకం ఉన్నట్లు అధికారులు గుర్తించారు.